**Szakképzés jövője az európai nyomdaiparban**

**Bevezetés**

A tanulmány elkészítése során háromlépcsős megközelítést használtak:

1. Az iparág felmérése Európa-szerte
2. Kutatás készítése az iparág és a hozzá tartozó szakképzés helyzetéről
3. A legjobb gyakorlatok azonosítása és leírása

**Jelenlegi helyzet**

Az európai nyomdaipart 118 ezer cég alkotja, melyek összesen 685 ezer alkalmazottat foglalkoztatnak, ez pedig 88 milliárd euró éves árbevételt jelent. A 118 ezer cég 90 százaléka kkv, vagyis kevesebb, mint 20 alkalmazottjuk van. Az iparág egyre gyorsabb ütemben változik, a végfelhasználók/vásárlók pedig egyre több lehetőséggel rendelkeznek. Ennek eredményeképpen a nyomdaipari szolgáltatók és a vásárlók közötti kommunikáció is egyre hatékonyabbá válik.

Az iparág fő problémáját jelenleg a szakképzett alkalmazottak hiánya jelenti. Ez egyrészt a munkaerő demográfiájának tudható be, másrészt annak, hogy a spciális jártasságokkal rendelkező dolgozók sokszor kilépnek, és más iparágban kamatoztatják a tudásukat. Emellett pedig a képzési rendszerek sem tudtak alkalmazkodni a változásokhoz, emiatt pedig nem képesek kielégíteni sem a munkáltatók, sem a munkavállalók igényeit.

**Új hozzáadott érték**

Az elkövetkező évtized sikeres cégeinek valószínűleg arra kell majd koncentrálniuk, hogy új hozzáadott értékeket teremtsenek és hatékonyabb kommunikációs szolgáltatásokat dolgozzanak ki a vásárlóik számára. Ezeket az új szolgáltatásokat vélhetőleg nem egyetlen cég, hanem egy, az értéklánc egészét felölelő stratégiai szövetség nyújtja majd. A fő kérdés az, hogy a nyomdaipar milyen interakcióba lép az „új” technológiákkal a jövőben, valamint hogyan fogja tudni kihasználni a kommunikációs szektorban betöltött különleges pozícióját. Bőven elég bizonyíték van arra, hogy a változás már elkezdődött: a felmérésben részt vett, nyomdaipari szolgáltatókkal együttműködő cégek 85 százaléka például igénybe veszi a mobil-marketing eszközeit, valamint az egyéb újmédiás eszközöket is (webes szolgáltatások, keresőmotor-optimalizálás).

**Szakoktatás**

A legtöbb uniós országban egyre inkább csökken a nyomdászati képzésben részvevők száma. Számos médiaoktatási intézmény már meg is szüntette nyomdaipari kurzusait azzal az indoklással, hogy alig van kereslet az ilyen jellegű képzésre. Emellett a színvonalas oktatáshoz szükséges felszerelés és infrastruktúra biztosítása és fenntartása is rengeteg anyagi áldozatot követelt az iskolák részéről, ez pedig sok esetben tetemes veszteségeket okozott volna az ez irányú képzések folytatása.

A logikus megoldás tehát a magas színvonalú, munkahely-alapú tanulási rendszer bevezetése lenne. Ez megoldható a kettős rendszerű tanulószerződéses képzés, gyakornokság vagy valamilyen hibrid rendszer formájában az adott cégnél. Fontos azonban tisztában lenni azzal a ténnyel, hogy a tanulószerződési rendszerek között országtól függően alapvető különbségek vannak. Az oktatásügyi kérdésekben most és a jövőben is az adott országok kormányainak döntése marad a mérvadó.

**A felmérés eredményei**

***Nyomdaipar:*** A válaszadók 35 százaléka említette meg a digitális nyomtatást, amit viszonylag új területként – és foglalkozásként – tartanak nyilván. A szakképzés anyaga legnagyobbrészt (75 százalék) a szakmai alapképzésbe került be. Az oktatásban véghezvitt új fejlesztéseket a gyártási (60 százalék) és a gyártást megelőző szakaszban (55 százalék) implementálták. Az új arculatok létrehozását elsősorban a munkáltatók kezdeményezik (55 százalék), őket követik a szakoktatási intézmények.

***Újmédia, digitális média:*** Fontos megjegyezni, hogy óriási a különbség a hagyományos nyomdaipar és az újmédia iparága között. Ebben a szektorban az új profilok létrehozását legfőképp a szakoktatási intézmények kezdeményezték (72 százalék). A folytatólagos képzés alacsony (18) százalékot kapott, a felsőoktatás pedig viszonylag magasat (30 százalék).

**Összefoglalás**

Az alábbi táblázatban kerülnek összefoglalásra a felmérés eredményei és a javasolt válaszlépések:

|  |  |
| --- | --- |
| **Probléma** | **Válaszlépés** |
| A szakoktatás pontos szerepét és feladatát újra kell értelmezni az elkövetkező években, mert nem képes a folyamatos innováció és piaci fejlesztések közepette ellátni az igényeket. | A szociális partnereknek lobbiznia kell az országok kormányzati szervezeteinél, hogy támogassák a szakképzésben szükségessé vált strukturális átalakításokat. |
| Az ún. „fejlett” cégek saját döntéseket hoznak meg egyedül a saját üzleti érdekeiket, a változások ütemét és a rendelkezésre álló képzési forrásokat szem előtt tartva. | Erősebb interakciót kell kialakítani az ilyen cégek és a szakiskolák között, ugyanis a cégek/munkáltatók rendelkeznek a legnagyobb befolyással a képzések tananyagának alakulása terén. |
| A legtöbb cég „követő”, és előnyre tesz szert azzal, ha a főiskolák a „fejlett” cégek igényeihez alkalmazkodnak. A változás üteme nagyon gyors, így ehhez igazodni is gyorsan kell. | A munkáltatói szervezeteknek össze kellene fognia ezeket a cégeket és szorgalmazni közöttük az együttműködést, így egységes látásmód alakulhat ki a jövőben várhatóan szükséges jártasságokat illetően. |
| A szakoktatási képzésnek a „fejlett” cégek specifikusabb igényeit is el kell látnia, ezért a speciális kurzusok, alkalmasint külön tanszékek létrehozása is szükséges. | Németországban és Svájcban már léteznek speciális kurzusok a szakmai továbbképzésben, ezeket elérhetővé kell tenni az összes országban. |
| A csökkenő büdzsé és a sokrétű kereslet miatt a képzések szolgáltatóinak új, költséghatékony megoldásokra van szüksége, hogy megfelelhessenek a „piacuk” támasztotta igényeknek. | Nagyobb mértékű nemzetközi együttműködésre van szükség a tanterv kifejlesztésében. |
| A képzési szolgáltatók és a cégek között nagyobb mértékű kommunikációt kell kialakítani annak érdekében, hogy igényeik semmiképpen ne zárják ki egymást. | A szociális partnereknek vagy a helyi szervezeteknek biztosítania (és szorgalmaznia) kell a két fél közötti regionális szintű kommunikációt. |
| A meglévő és a jövőbeni alkalmazottaknak az iparágban végbemenő változások, reformok meglétét el kell fogadnia. Motiválni kell őket jártasságaik fejlesztésére. | A szakszervezeteknek megfelelő eljárásokat kell kidolgozniuk, valamint meg kell újítaniuk kommunikációs eszközeiket, hogy megfelelően motiváló környezetet alakíthassanak ki a dolgozók számára. |
| A szektornak webes platformot kell alkotnia, ahol a tagszervezetek, a szakoktatási intézmények és egyéb releváns felek olajozottan tudnak kommunikálni egymással a jártasságok fejlesztéséről. | Az EGIN hálózatnak kell megfogalmaznia a platform tervezetét, aztán hozzáférhetővé tennie a saját weboldalán. |